У Вікіпедыі ёсць артыкулы пра іншых асоб з прозвішчам Ліневіч.

**Анатоль Канстанцінавіч Ліневіч** (нар. 1968, в. Сухопаль, Пружанскі раён, Брэсцкая вобласць) — беларускі дзяржаўны дзеяч.

Біяграфія
---------

Скончыў Беларускі інстытут механізацыі сельскай гаспадаркі (1992), Брэсцкі дзяржаўны тэхнічны ўніверсітэт (2004), Акадэмію кіравання пры Прэзідэнце Рэспублікі Беларусь (2008).

Працоўную дзейнасць пачаў у 1992 годзе ў саўгасе «Ружанскі» Пружанскага раёна Брэсцкай вобласці, куды быў прыняты на працу ў якасці начальніка мехатрада. У 2000 годзе ўзначаліў кіраванне калгасам імя Ленінскага камсамола, а праз два гады быў прызначаны дырэктарам ААТ «Жураўлінае» — аднаго з вядучых сельскагаспадарчых прадпрыемстваў Брэсцкай вобласці па вырошчванні збожжавых культур, рапсу і прадукцыі садаводства, вытворчасці свініны, малака, мяса буйной рагатай жывёлы.

З 2007 па 2011 год — генеральны дырэктар ААТ «Агракамбінат „Мачулішчы"» Мінскага раёна, у 2011 годзе прызначаны першым намеснікам генеральнага дырэктара ААТ "Кіруючая кампанія холдынгу «Агракамбінат „Мачулішчы"»", у склад якога ўваходзілі 23 прадпрыемствы.

У 2012 годзе Анатоль Канстанцінавіч Ліневіч быў прызначаны першым намеснікам старшыні Дзяржынскага райвыканкама — начальнікам упраўлення сельскай гаспадаркі і харчавання, потым займаў розныя пасады ў Пружанскім райвыканкаме.

З 5 сакавіка 2016 да 29 ліпеня 2019 года А. К. Ліневіч узначальваў Капыльскі раённы выканаўчы камітэт.

29 ліпеня 2019 года вызвалены ад пасады старшыні Капыльскага райвыканкама і прызначаны памочнікам Прэзідэнта Рэспублкі Беларусь — інспектарам па Віцебскай вобласці з прысваеннем першага класа дзяржаўнага служачага. Аляксандр Лукашэнка патлумачыў, што спыніў свой выбар на кандыдатуры Анатоля Ліневіча, таму што ён працяглы час працаваў у сельскай гаспадарцы і добра ведае гэтую сферу. 28 лютага 2023 года быў вызвалены ад пасады памочніка Прэзідэнта і ўзгоднены на месца першага намесніка старшыні Віцебскага аблвыканкама.

Узнагароды
----------

Узнагароджаны медалём прападобнага Серафіма Сароўскага РПЦ (2016), медалём праведнай Сафіі, княгіні Слуцкай I ступені Слуцкай епархіі БПЦ (2018), юбілейным медалём «115 гадоў прафсаюзнаму руху Беларусі[be-tarask]» (2019).

Зноскі
------

1. 1 2   Праверана 26 жніўня 2019.
2. 1 2 3
3. 1 2 3 4  Президент Республики Беларусь Александр Лукашенко 3 марта принял ряд кадровых решений // Капыльская раённая газета «Слава працы», 11 сакавіка 2016.  (руск.)
4. ↑  Указ Президента Республики Беларусь от 29 июля 2019 г. № 281 «Об А. К. Линевиче» // Национальный правовой Интернет-портал Республики Беларусь.  (руск.)
5. ↑  Указ Президента Республики Беларусь от 28 февраля 2023 г. № 57 «Об А. К. Линевиче» // Национальный правовой Интернет-портал Республики Беларусь.  (руск.)
6. ↑  Анатолий Линевич согласован на должность первого заместителя председателя Витебского облисполкома // Сайт Президента Республики Беларусь.  (руск.)
7. ↑  *Сергей Лазовский*. Торжество под золотым куполом(недаступная спасылка) // Слава працы № 83/2016 ад 29 кастрычніка 2016.  (руск.)
8. ↑  Председатель Копыльского райисполкома награждён медалю праведной Софии, княгини Слуцкой Архівавана 23 верасня 2019. // Слуцкая епархия, 25 лістапада 2018.  (руск.)
9. ↑  Председатель Копыльского райисполкома Анатолий Линевич удостоен юбилейной профсоюзной медали // Капыльская раённая газета «Слава працы», 10 ліпеня 2019.  (руск.)